|  |  |  |
| --- | --- | --- |
|  |  |  |

**SVIM ZAINTERESIRANIM GOSPODARSKIM**

**SUBJEKTIMA**

Urbroj: R6 - 19351 /18

U Osijeku, 24. prosinca 2018.

|  |  |
| --- | --- |
| PREDMET: | Izvješće o prihvaćenim i neprihvaćenim primjedbama i prijedlozima u provedenom prethodnom savjetovanju sa zainteresiranim gospodarskim subjektima za pripremu i provedbu otvorenog postupka javne nabave velike vrijednosti za nabavu robe:  **Zaštitna odjeća za radnike za potrebe Kliničkog bolničkog centra Osijek**  evidencijski broj nabave: MV-18/23  ***-*** dostavlja se! |
|  |  |

Poštovani,

temeljem članka 198. stavka 4. Zakona o javnoj nabavi (Narodne novine, broj 120/2016) javni naručitelj Klinički bolnički centar Osijek je dana 04. prosinca 2018.g. u Elektroničkom oglasniku javne i na svojim internetskim stranicama <http://www.kbco.hr/informacije/javna-nabava/> objavio obavijest o prethodnom savjetovanju sa zainteresiranim gospodarskim subjektima, Nacrt dokumentacije o nabavi te tehničku specifikaciju za nabavu Zaštitne odjeće za radnike za potrebe Kliničkog bolničkog centra Osijek, evidencijski broj nabave: MV-18/23.

Prethodno savjetovanje sa zainteresiranim gospodarskim subjektima trajalo je do 20. prosinca 2018. godine. Tijekom prethodnog savjetovanja Naručitelj je zaprimio primjedbe i prijedloge o nacrtu dokumentacije o nabavi i tehničkoj specifikaciji predmeta nabave dva (2) gospodarskog subjekta. U nastavku iznosimo primjedbe i prijedloge gospodarskih subjekata na koje dajemo odgovore kako slijedi:

**Ad.1)**

Vezano uz objavljeno savjetovanje pod gorem navedenim evidencijskim brojem nabave u većini se slažemo sa tehničkim specifikacijama.

Ono što smatramo da je potrebno popraviti je: „Odjeća pojedinačno treba biti označena deklaracijama: ušivnom deklaracijom koja treba sadržavati oznaku veličine, sirovinski sastav i pripadajuće simbole održavanja i njege za bijelu i bojanu tkaninu, privjesnom deklaracijom koja sadrži minimalno podatke o nazivu, adresi ili registrirani znak proizvođača , naziv proizvoda, oznaku artikla i oznaku veličine.“

**Obavijest naručitelja:**

Ovlaštene stručne osobe Naručitelja prihvaćaju predloženu izmjenu vezano za točku 2.1. opis predmeta nabave, pa umjesto „Svaki odjevni predmet pojedinačno treba biti označen etiketama: ušivenom etiketom koja treba sadržavati oznaku veličine, sirovinski sastav i pripadajuće simbole održavanja i njege za bijelu i bojanu tkaninu, naziv proizvoda, adresu ili registrirani znak proizvođača, naziv proizvoda, oznaku artikla i oznaku veličine.“

sada glasi

Svaki odjevni predmet pojedinačno treba biti označen deklaracijama: ušivnom deklaracijom koja treba sadržavati oznaku veličine, sirovinski sastav i pripadajuće simbole održavanja i njege za bijelu i bojanu tkaninu, privjesnom deklaracijom koja sadrži minimalno podatke o nazivu, adresi ili registrirani znak proizvođača , naziv proizvoda, oznaku artikla i oznaku veličine“.

**Ad.2)**

Kako norma EN ISO 13688 propisuje označavanje osobne zaštitne odjeće te ona treba biti trajna, uobičajeno je da se sve oznake koje gore navodite stavljaju na ušivnu etiketu (ili etikete) pa Vas molim razumijevanje u vezi toga.

**Obavijest naručitelja:**

Ovlaštene stručne osobe Naručitelja ne prihvaćaju predloženu izmjenu te je posjedovanje navedene norme potrebno dokazati u obliku certifikata.

Ad.3)

„Također napominjemo da je šivanje uzoraka dugotrajan proces te da ekonomski najpovoljnijem naručitelju date stvarno primjeren rok uzevši u obzir da će se jedna ponuditelj participirati na više grupa.

**Obavijest naručitelja:**

Ovlaštene stručne osobe Naručitelja prihvaćaju prijedlog ponuditelja vezano za rok dostave uzoraka te dio točke 2.5., 2.7. i dio točke 4.2.3. sada glasi „ Naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 15 (petnaest) dana, dostavi uzorke“.

Ad.4)

Što se tiče majica - one se izrađuju u veličinama europskim, slovnim veličinama te Vas u tom smislu molimo za intervenciju u troškovniku.

**Obavijest naručitelja:**

Ovlaštene stručne osobe Naručitelja prihvaćaju predloženu izmjenu vezano za slovne oznake veličina za majice te je naručitelj u troškovniku grupe 7 izmijenio oznaku veličina.

Ad.5)

Ono na što Vam također obraćamo pažnju je da ćete se vjerojatni susresti sa situacijom gdje se ni jedna ponuditelj neće javiti na grupe malih procijenjenih vrijednosti  obzirom na trošak izrade ponude te Vam predlažemo okrupnjavanje istih

**Obavijest naručitelja:**

Ovlaštene stručne osobe Naručitelja prihvaćaju predloženu izmjenu vezano za spajanje grupa tako da je sada umjesto dosadašnje 22 grupe predmet nabave podijeljen na 8 grupa sukladno članku 204. ZJN 2016.

.

Ad.6)

Prijedlog se odnosi na spajanje grupa/troškovnika.

Ovako sastavljene grupe ostavljaju mogućnost da dvije različite tvrtke izrađuju jedan komplet uniforme.

To može dovesti do problema kod nijansi boja kod sastavljanja kompleta, također u tom slučaju bluza i hlače jednog odijela mogu biti u dva različita sirovinska sastava, ovisno što koji proizvođač nudi.

Prijedlog je da kompleti uniformi budu u jednoj grupi/troškovniku.

* **OBAVIJEST NARUČITELJA:**

Ovlaštene stručne osobe Naručitelja prihvaćaju predloženu izmjenu vezano za spajanje grupa tako da je sada umjesto dosadašnje 22 grupe predmet nabave podijeljen na 8 sukladno članku 204. ZJN 2016.

S poštovanjem,

Voditelj Službe za poslove nabave: Boris Flegar, dipl.oec.

Klinički bolnički centar Osijek će objaviti Poziv za nadmetanje u Elektroničkom oglasniku javne nabave i time započeti otvoreni postupak javne nabave velike vrijednosti Zaštitna odjeća za radnike za potrebe Kliničkog bolničkog centra Osijek za potrebeKBC-a Osijek, evidencijski broj nabave: MV-18/23. Procijenjena vrijednost nabave iznosi 800.000,00 kn (bez PDV-a).